Viborger Samler, 1843-04-18
Udenlandske Efterretninger. Tyrkiet. Allg. Zeit. af 7de April meddeler fra Constantinopel tre Correspondentartikler, alle daterede den 22de Marts. J det Russiske Ministerhotel ventedes dagligen fra St. Petersborg en Coureer, der imidlertid ikke kan medbringe Keiser Nicolaus's Svar paa Sultanens Skrivelse. (Af andre Breve vides, at hiin Depesche afgik den 15de Marts fra St. Petersborg.) Jkke destomindre er Corps diplomatique spændt, og venter med Uro Ruslands Beslutning. J en Conference med den Engelske Gesandt Sir Strafford Canning skal den Russiske Minister have søgt at overbevise denne om Hensigtsmæssigheden og Retfærdigheden af de Russiske Fordringer. Jsærdeleshed skal Butenieff have gjort den Omstændighed gjeldende, at dersom Rusland havde i det Serviske Spørgsmaal fulgt andre Hensyn end en streng Upartiskhed og Retfærdighed, saa turde det vel være uforklarligt, hvorlunde det forsigtige Wienercabinet kunde indlade sig paa at hylde det St. Petersborgske Cabinets Jdeer og forene sig med samme for at udvirke hos Porten Gjen oprettelsen af Forholdene i Servien, saaledes som disse bestode i det Øieblik da Fyrst Michael afsattes. Sir St. Canning skal ikke have givet noget bestemt Svar, men kun – ligesom for at retfærdiggjøre sin tidligere, forDagen lagte Conduite - have bemærket, at han hidtil stedse havde handlet i de meest udmærkede Russiske Diplomaters, navnligen i Baron Brunnows Aand. Sidstnævnte Diplomat havde ingenlunde betragtet det Serviske Spørgsmaal fra det Synspunct, hvorfra St. Petersborger Cabinettet nu betragtede dette Anliggende. Trods denne undvigende Erklæring formener man dog, at den Engl. Gesandt vil slutte sig til de saakaldte Nordiske Magter, og at Porten letteligen kunde komme til at staae isoleret ligeoverfor Europas store Magter. Thi den franske Gesandt, Bourqueney, der hidtil ivrigen søgte at understøtte Porten, har med den sidste Post erholdt fra Paris en Meddelelse om at virke i Forening med den Eng Gesandt. Denne uventede Jsolering turde sætte Porten, i en ikke ubetydelig Forlegenhed, og omsider bestemme samme til at anordne et nyt Fyrstevalg i Servien, i hvilket Tilfælde det vel ikke vil være tvivlsomt, paa hvem og under hvis Auspicier Valget skal falde. .J det udenlandske Departement har Sarim Effendi havt en Conference med Sir Str. Canning, og strax derefter afholdtes et Divansmøde, hvori det besluttedes ufortøvet at afsende Namik Pascha til Bagvad for at undersøge Nedschib Paschas Forhold ved Jndtagelsen af den Persiske Valfartsstad Kerbelah. Namik er allerede afreist. Emveri Effendi er udnævnt til den afdøde Nuri Effendis Efterfølger; han skal afgaae til Trapezunt og derfra til Erzerum som Portens Fredsunderhandler med Persien. To nye Dampskibe, bestemte til Posttjenesten imellem Odessa og Constantinopel, hvert paa 280 Hestes Kraft, ere ankomne til Constantinopel fra London. Den Russiske Sømagt i sorte Hav voxer stærkt, den maa imponere Porten. - Den 16de Marts og de følgende Dage faaes i Constantinopel en Comet. Astrologerne ville vide, at den bebuder Ulykker; om videnskabelige Jagttagelser tales der ikke. Til disse Correspondentartikler kan føies følgende Beretning af 22de Marts: "J Constantinopel forsikkres med Bestemthed, at den Russiske Gesandt, i det Tilfælde at Storsultanen skulde vægre sig ved at antage St. Petersborger Cabinettets Ultimatum, strax vil gaae ombord paa det ved Bujuldere liggende Russ. Krigskib, og der endnu indrømme Porten 2 Dages Betænkningstid; forløber og saa denne Frist, skal Gesandten afseile til Odessa."